RO
20.2.2023
Jurnalul Oficial al Uniunii Europene
C 63/27
Al treilea motiv, întemeiat pe încălcarea dreptului reclamantei de a nu contribui la propria incriminare cu ocazia controlului din 4 decembrie 2019.
Al patrulea motiv, întemeiat pe o eroare de aplicare sau de interpretare a Regulamentului nr.
883/2013 în raport cu mecanismul intern de consultare și de control al OLAF, precum și cu dreptul reclamantei de a depune o plângere.
Al cincilea motiv, întemeiat pe nemotivare și pe o motivare contradictorie în raport cu dreptul reclamantei de a fi ascultată.
Al șaselea motiv, întemeiat pe nemotivare în raport cu imparțialitatea directorului general al OLAF.
Al șaptelea motiv, întemeiat pe încălcarea dreptului la apărare al reclamantei și în special a articolului 9 alineatul (1) din Regulamentul nr.
883/2013, precum și pe o contradicție de motive în ceea ce privește aceste drepturi și acest articol, referitoare la eșantionarea efectuată de autoritățile vamale croate la cererea OLAF.
(1) (2)
Regulamentul (UE, Euratom) nr.
883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr.
1073/1999 al Parlamentului European și al Consiliului și a Regulamentului (Euratom) nr.
1074/1999 al Consiliului (JO 2013, L 248, p. 1) Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol.
3, p. 76).
Recurs introdus la 22 decembrie 2022 de Comisia Europeană împotriva Hotărârii Tribunalului (Camera a patra extinsă) din 12 octombrie 2022 în cauza T-502/19, Francesca Corneli/BCE (Cauza C-789/22 P) (2023/C 63/34) Limba de procedură: italiana Părțile Recurentă: Comisia Europeană (reprezentanți: V. Di Bucci, D. Triantafyllou, A. Nijenhuis, agenți) Celelalte părți din procedură: Francesca Corneli, Banca Centrală Europeană
Concluziile recurentei Recurenta solicită Curții: 1) anularea Hotărârii Tribunalului (Camera a patra extinsă) din 12 octombrie 2022, notificată Comisiei în aceeași zi, în cauza T-502/19, Francesca Corneli/BCE; 2) cu titlu subsidiar, respingerea acțiunii în primă instanță ca fiind inadmisibilă și, în plus, nefondată, precum și obligarea reclamantei din prima instanță la plata cheltuielilor de judecată aferente judecății în fața celor două instanțe; 3) cu titlu subsidiar, anularea hotărârii Tribunalului și trimiterea cauzei spre rejudecare Tribunalului.
Motivele și principalele argumente În susținerea recursului, Comisia invocă cinci motive.
Prin intermediul primului motiv, Comisia susține că Tribunalul a încălcat articolul 263 TFUE prin faptul că a reținut în mod eronat că deciziile contestate în primă instanță au privit-o în mod direct și individual pe reclamanta din prima instanță și că aceasta din urmă a avut un interes autonom de a exercita acțiunea, precum și că Tribunalul a denaturat situația de fapt.